As jy die liggaam wil bespreek, begin bo by die deel wat ‘n mens eerste in die spieël sien – die gesig. Die gesig is die voorste deel van jou kop en is ovaalvormig. Aan die bopunt van jou gesig, bokant jou wenkbroue en oogbanke, sit jou voorkop. Die hele boonste deel, agterkant en kante van jou kop word met hare bedek. Aan die onderpunt van jou gesig is jou ken (waar mans se baarde groei). Die gesig en kop is waar die meeste sintuie gehuisves word. Die volgende dele is op die gesig:
Die neus is in die middel van die gesig en help ‘n mens om asem te haal. Jy haal asem deur twee neusgate aan die onderkant daarvan en ruik ook met jou neus. Jy moet dit altyd skoon hou. Daarom sorg ons dat daar altyd snees- of sakdoeke in die tas en klas is.
Onder jou neus sit jou mond. Die twee helftes (links en regs) lyk ook soos spieëlbeelde van mekaar. Die buitekant van die mond het twee lippe – wat gewoonlik ‘n bietjie donkerder as die res van die vel is. Jy doen baie dinge met jou mond – soos eet, drink en praat. Wanneer jy ‘n toe neus het, haal ‘n mens dikwels ook deur die mond asem. Loer hier na aspekte van ‘n gesonde mond (ook tande, tong, lippe).
Jou nek verbind jou kop en jy lyf/liggaam aan mekaar en is soos ‘n pyp waarin jy ruggraat, lugpyp en slukderm (keel) is.
Jou lyfie is reghoekig en jou ledemate is min of meer in die onderskeie hoeke. Die boonste hoeke het skouers. Dít is waar die arms vas is. Die voorste, boonste deel van jou lyfie is jou borskas, maar die hele stuk bokant jou naeltjie is jou bolyf. Die grootste gedeelte van die agterkant van jou lyf, is jou rug. Onder dit sit jou sitvlak of boude. Teen die kante van jou boude sit jou heupe. Die knoppe in jou heupe is die heupbene waar jou bene begin.
Jou hand het vyf vingers. Die duim staan weg van die ander vier en help jou om dinge vas te hou. Ken jy die name van jou vingers?
Jou bene het bobene. Dit is die gespierde dele bokant jou knie. Die sykante of buitekante is jou dye. Aan die binnekant van jou bobene is die binneboude en as jy sit vorm die voorkante jou skoot. Jou knieë is die stukkie tussen jou bobene en die onderbene. Dit sit aan die voorkant van jou been.
Jou voet is die platterige loopvlakke van jou liggaam. Die onderkant is die voetsool en die agterste deel – reg onderkant jou been of kuit – is die hak. Aan die voorpunt is die tone. Jy het ‘n groottoon en vier kleiner tone om jou te help met balansering. As jy die voetsole teen mekaar druk, sal jy sien dat hulle ook spieëlbeelde vorm.
Elke liggaam is uniek en niemand in die wêreld het dieselfde liggaamselle (DNS), vinger- of voetafdrukke as jy nie. Selfs die bytmerke van jou tande is besonders. Maak ‘n kaart waarop die klas hul unieke vingerafdrukke plaas…of laat elkeen sy eie identiteitskaart maak. Later kan ‘n mens die kaarte teen ‘n aansteekbord aan bring en vergrootglase verskaf sodat die outjies na die vingerafdrukke kan loer…óf gee aan die ouers. [identiteitsblad, identiteit-identity]
Wie kan hierdie skadudiere teen die muur maak? Rol dit agter op die huiswerkvel af vir ekstra lekker pret.
Wie kan die toutjiespeletjies nadoen? Dit is ‘n lekker besigbly speletjie én goeie oefening vir die handspiertjies.
As jy ‘n bietjie meer oor die Springbokke wil leer, kan jy na die Bokke se webtuiste gaan. SA Rugby verduidelik daar hoe die rugby reëls werk. Dalk kan die klas hul eie “bok-reëls” opstel en toekennings kry vir goeie gedrag, hulpvaardigheid en dies meer.
Loer ook na inskrywings oor die sokker– en krieket-wêreldbekers vir nog idees (of tik “Suid-Afrika” by die bruin soekblokkie in).
Bene: Druk die bene uit en skryf sigwoorde of klanke daarop. Gebruik dit as flitskaarte of vir speletjies soos ‘n geheuespel of “snap”. Jy kan selfs somme daarop skryf en die antwoorde agterop skryf, sodat die kleingoed hulself kan toets.
Deurkaartjie: Maak ‘n papierkat om aan die deur se handvatsel te hang of versier ‘n houertjie vir katkos.
Gebruik gesigverf en maak die gesigte soos honde, katte, ens. op. Dit behoort ‘n groot lekkerte te wees tydens fantasiespel (kleintjies).